Christian Kampmann

Christian Peter Georg Kampmann (24. juli 1939 i Hellerup – 12. september 1988 på Læsø) var dansk journalist, manuskriptforfatter og forfatter.

Kampmanns samtidsromaner skildrer middel- og overklassemiljøer i efterkrigstiden og frem til 1980'erne med psykologisk realisme, hvor en letflydende og sikker stil men med stærk forenklet sætningsopbygning og et overskueligt ordforråd, der ikke støder læseren, og gennemgående savner dén sproglige eller "lyriske" vidtløftighed, som kan findes i den kun otte år ældre Klaus Rifbjerg. Eller som piblede frem (i førsteudgaverne af) den store naturalistiske romanforfatter i dansk litteratur fra forrige sekelskifte, Henrik Pontoppidan, det store forbillede, også i sociologisk forstand. 

Ikke mindst Kampmanns berømmelse som romanforfatter nåede et højdepunkt med tetralogien om familien Gregersen, en serie, der kom på bestsellerlisten med over 120.000 solgte eksemplarer: Visse hensyn (1973), Faste forhold (1974), Rene linjer (1975) og Andre måder (også fra 1975). omhandler på en tidstypisk måde (1970'erne) personer, der har svært ved at finde sig til rette imellem tidens konventioner (der er i opbrud) og personernes egne følelser, fx homoseksualitet og (fraværet af) rollemodeller.

Den populære og opsigtsvækkende TV-serie Alle elsker Debbie (1988), som Kampmann skrev manuskript til, ligger tematisk i forlængelse heraf: den generte og kompleksede 2G'er Debbie udsættes for en manipulerende kvindelige gymnasielærer, der føler sig kaldet til at tilbyde Debbie et alternativ til elevens dysfunktionelle familieforhold. Debbie (der rimer på "Lebbie") er på sporet af en identitet (og kønsidentitet), ligesom Christian Kampmann for sit eget vedkommende var biseksuel og i mange år gift med Therese Herman Koppel, med hvem han fik to børn. I 1988 blev han myrdet i sit sommerhus på Læsø af sin fortfatterkollega og mandlige samlever gennem tretten år.  Christian Kampmann ligger begravet på Solbjerg Parkkirkegård.

Bøger 
 Blandt venner (1962), novellesamling
 Al den snak om lykke (1963), debutroman
 Ly (1965), novellesamling
 Sammen (1967), roman
 Uden navn (1969), spændingsroman
 Nærved og næsten (1969), roman
 Vi elsker mere (1970), novellesamling
 Pinde til en skønskrivers ligkiste (1971)
 En tid alene (1972), roman
 Familien Gregersen-sagaen:
 Visse hensyn (1973)
 Faste forhold (1974)
 Rene linjer (forår 1975)
 Andre måder (efterår 1975)
 Fornemmelser, romantrilogi:
 Fornemmelser (1977)
 Videre trods alt (1979)
 I glimt (1980)
 Skilles og mødes (1992), roman udgivet posthumt

TV-manuskripter 
 Den anden (1972) (instrueret af Henrik Bering Liisberg)
 Alle elsker Debbie (1988) (mini-TV-serie instrueret af Peter Eszterhás)

Priser og legater 
 3-årigt stipendium fra Statens Kunstfond, 1967
 Jeanne og Henri Nathansens Fødselsdagslegat, 1968
 Kritikerprisen, 1972
 De Gyldne Laurbær, 1973
 Jeanne og Henri Nathansens Mindelegat, 1978

Se også 
 Det han gjorde - dansk dokumentarfilm fra 2015
 Familien Gregersen filmatisering (200 min.) af "Gregersen-sagaen" instrueret af Charlotte Sachs Bostrup (2004)

Eksterne henvisninger 
 
 

Personer fra Hellerup
Mord i Danmark
Romanforfattere fra Danmark
Novelleforfattere fra Danmark
Personer i Kraks Blå Bog (afdøde)
Christian 02
Modtagere af Boghandlernes gyldne Laurbær
Danskere nomineret til Nordisk Råds Litteraturpris
Ansatte i DR
Journalister ved Dagbladet Information
Journalister fra Danmark
Personer i Dansk Biografisk Leksikon
Dansksprogede forfattere fra Danmark
LGBT-personer